BAY พุ่งพรวด 12% โบรกคาดงบฯ Q3/58 เติบโตดีที่สุดในกลุ่มแบงก์
BAY พุ่งพรวด 12% บล.ฟิลลิป คาดงบฯ Q3/58 เติบโตดีที่สุดในกลุ่มแบงก์ โดย ณ เวลา 15.01 น.อยู่ที่ 35.00 บาท บวก 3.75 บาท หรือ 12% มูลค่าการซื้อขาย 167.35 ล้านบาท
14 ต.ค. 2558

ผู้สื่อข่าวรายงานว่า ราคาหุ้น ธนาคารกรุงศรีอยุธยา จำกัด (มหาชน) หรือ BAY ณ เวลา 15.01 น.อยู่ที่ 35.00 บาท บวก 3.75 บาท หรือ 12% มูลค่าการซื้อขาย 167.35 ล้านบาท  โดยเปิดตลาดที่ 31.50 บาท ต่ำสุดที่ 31.25 บาท สูงสุดที่ 35.25 บาท ขณะที่ดัชนีหุ้นไทยโดยรวมบวก 0.29%

บล.ฟิลลิป คาดว่า BAY จะเป็นธนาคารที่มีผลประกอบการไตรมาส 3/58 เติบโตดีที่สุดในกลุ่มธนาคาร เมื่อเทียบกับปีก่อน โดยคาดว่าจะมีกำไรสุทธิ 4.6 พันล้านบาท เพิ่มขึ้น 30.7% จากปีก่อน เนื่องมาจากการควบรวมกับ BTMU ทำให้ทั้งรายได้ดอกเบี้ย และรายได้ค่าธรรมเนียมเติบโต
ส่วนสินเชื่อคาดว่าไตรมาสนี้ BAY สินเชื่อจะหดตัวลง 0.5% จากไตรมาสก่อน แต่การโอนสินเชื่อจาก BTMU มาในช่วงต้นปียังคงทำให้ BAY เป็นธนาคารที่มีสินเชื่อเติบโตสูงที่สุดในปีนี้ที่ 21.5% ytd